b'\n_START_ARTICLE_\nFrancka Li\xc4\x8den\n_START_SECTION_\n\xc5\xbdivljenje in delo\n_START_PARAGRAPH_\nRodila se je v Rihemberku (sedaj Branik) v dru\xc5\xbeini kmeta Ivana \xc5\xa0krbca. Ljudsko \xc5\xa1olo je obiskovala v rojstnem kraju in \xc5\xa1estnajstletna od\xc5\xa1la slu\xc5\xbeit v Egipt, kjer je ostala deset let. Tu je zaradi velikega domoto\xc5\xbeja pri\xc4\x8dela pisati pesmi. Po vrnitvi domov se je leta 1922 poro\xc4\x8dila s kmetom Leopoldom Li\xc4\x8dnom. Tudi doma je pisala domoljubne in ljubezenske pesmi, ki pa so ostale v rokopisu. Med narodnoosvobodilno borbo je sodelovala z Osvobodilno fronto. Fa\xc5\xa1isti\xc4\x8dna oblast jo je zaradi tega poslala v internacijo, takrat je pri\xc4\x8dela pisati borbene pesmi. Sredi februarja 1944 so jo nacisti odpeljali na prisilno delo na Bavarsko, kjer je ostala do konca vojne. Po vrnitvi domov je nadaljevala s pesni\xc5\xa1tvom. Nekaj njenih pesmi je bilo objavljenih (npr. Koledar Pre\xc5\xa1ernove dru\xc5\xbebe 1954) in v argentinskem izseljeni\xc5\xa1kem tisku, ki ga je urejal njen brat Andrej \xc5\xa0krbec.'